**Ministru kabineta rīkojuma projekta “Par grozījumiem Ministru kabineta 2013.gada 27.decembra rīkojumā Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par grozījumiem Ministru kabineta 2013.gada 27.decembra rīkojumā Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”” (turpmāk – projekts) izstrādāts:- lai precizētu Ministru kabineta 2013.gada 27.decembra rīkojumā Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” (turpmāk – rīkojums Nr.675) paredzētos jaunās politikas iniciatīvas un tiesību aktu projektu iesniegšanas termiņus, ievērojot, ka likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas procesā jaunā politikas iniciatīva netika atbalstīta un likumā par “Par vidēja termiņa budžeta ietvaru 2015., 2016. un 2017.gadam” finansējums jaunās darba samaksas sistēmas ieviešanai ar 2016.gada 1.janvāri nav paredzēts;- pamatojoties uz Deklarācijas par Laimdotas Straujumas vadītā Ministru kabineta iecerēto darbību sadaļas “Sabiedrības drošība” 153. uzdevumu – ieviesīsim uz jauniem kvalitātes kritērijiem balstītu atlīdzības sistēmu amatpersonām ar speciālajām dienesta pakāpēm.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojumā Nr.675 noteikts, ka jaunā politikas iniciatīva finansējuma pieprasīšanai jaunās darba samaksas sistēmas ieviešanai ar 2016.gada 1.janvāri virzāma likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas procesā. Vienlaikus rīkojumā Nr.675 noteikti arī jaunās darba samaksas sistēmas ieviešanai nepieciešamo tiesību aktu projektu iesniegšanas termiņi Ministru kabinetā, ja jaunā politikas iniciatīva tiek atbalstīta.  Ievērojot, ka likumprojekta “Par vidēja termiņa budžeta ietvaru 2015., 2016. un 2017.gadam” sagatavošanas procesā jaunā politikas iniciatīva netika atbalstīta un likumā par “Par vidēja termiņa budžeta ietvaru 2015., 2016. un 2017.gadam” finansējums jaunās darba samaksas sistēmas ieviešanai ar 2016.gada 1.janvāri nav paredzēts, nepieciešami grozījumi rīkojumā Nr.675. Pašreiz Iekšlietu ministrija veic šādas aktivitātes koncepcijas ieviešanas nodrošināšanai:- ar Iekšlietu ministrijas 2014.gada 17.februāra rīkojumu Nr.1-12/365 izveidotā grupa veic visu Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatu novērtēšanu, lai izstrādātu amatu kataloga projektu un noteiktu mēnešalgu grupas, kas būs pamats jaunu darba samaksas noteikumu izstrādei; - ir izstrādāts grozījumu projekts Valsts un pašvaldību institūciju amatpersonu un darbinieku atlīdzības likumā un tiek veikta Iekšlietu ministrijas struktūrvienību un sistēmas iestāžu sniegto iebildumu un priekšlikumu saskaņošana;- ar Iekšlietu ministrijas 2014.gada 2.janvāra rīkojumu Nr.12/43 izveidotā Uzraudzības komiteja nodrošina un koordinē jaunās darba samaksas sistēmas ieviešanai nepieciešamo normatīvo aktu izstrādes procesu. Projekts paredz:- ka starpnozaru jaunā politikas iniciatīva (iekļaujot tajā precizētus aprēķinus par koncepcijas īstenošanai nepieciešamo finansējumu) tiek virzīta izskatīšanai Ministru kabinetā likumprojekta “Par vidēja termiņa budžeta ietvaru 2016., 2017. un 2018.gadam” un likumprojekta “Par valsts budžetu 2016.gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem; - nenoteikt konkrētu mēnesi, ar kuru 2016.gadā tiek ieviesta jaunā darba samaksas sistēma, ievērojot valsts budžeta iespējas;- precizēt rīkojumā Nr.675 minēto tiesību aktu projektu iesniegšanas termiņus (tie noteikti pēc tam, kad Ministru kabinets būs lēmis par jaunās politikas iniciatīvas atbalstīšanu un finansējuma piešķiršanu).Jaunajā politikas iniciatīvā, kas tiks virzīta likumprojekta “Par vidēja termiņa budžeta ietvaru 2016., 2017. un 2018.gadam” un likumprojekta “Par valsts budžetu 2016.gadam” sagatavošanas procesā, būs atspoguļoti precizēti aprēķini par papildu nepieciešamo finansējumu, nepārsniedzot rīkojumā Nr.675 apstiprināto maksimālo izdevumu ietvaru, ievērojot, ka mēnešalgu grupas un amatpersonu ar speciālajām dienesta pakāpēm skaits katrā mēnešalgu grupā uz jaunās politikas iniciatīvas iesniegšanas brīdi jau būs noteikts. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas sistēmas iestādes (Valsts policija, Valsts robežsardze, Valsts ugunsdzēsības un glābšanas dienests, Valsts policijas koledža, Valsts robežsardzes koledža, Ugunsdrošības un civilās aizsardzības koledža) un Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas III, IV, V un VI sadaļa – projekts šo jomu neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

26.02.2015 9:14

755

A.Strode

67219602, Alda.Strode@iem.gov.lv